मुबंई,। बॉलीवुड के दंबग अभिनेता सलमान खान इन दिनों अपने प्रशंसकों नाराज नजर आ रहे हैं। उन्‍होंने प्रशंसकों के प्रति अपनी नाराजगी सोशल साइट ट्विटर पर जाहिर की है।सलमान ने ट्वीट करके कहा, ‘ जो फर्जी अकांउट बनाकर दूसरे कलाकारों को परेशान कर रहे हैं वे सही मायनों में मेरे प्रशंसक नहीं है। मुझे यह सब बिल्कु्ल पसंद नहीं है।’ उन्होंने आगे कहा,’ और ट्विटर वालों को इतनी समझ नहीं है कि वो अपमानजनक भाषा का प्रयोग बंद कर दें। बच्चे-बच्चे ट्विटर पर है। हमारे भी और आपके भी। समझे ?’सलमान के प्रशंसक फर्जी अकांउट बनाकर दूसरे कलाकारों को आपत्तिजनक संदेश पोस्‍ट कर रहे हैं। उन्‍होंने ऐसे फर्जी अकांउट बनाकर परेशान करने वालों को चेतावनी देते हुए कहा कि अगर इस मीडियम पर इतनी ही नकारात्मक बातें होती रहीं तो मैं ट्विटर छोड़ दूंगा।सलमान खान ने एक अन्य ट्वीट करके कहा है कि उन्हें मैं बिल्कुल सपोर्ट नहीं करता और ना ही वो मेरे प्रशंसक कभी हो सकते हैं। इससे पहले सलमान ने एक और ट्वीट कर फैंस से पूछा था, ‘आप में से कितनों के फर्जी अकाउंट हैं और क्यों?